Datum: 8. 6. 2020

Številka:

**OBVESTILO**

Spoštovani starši!

Bliža se konec šolskega leta in s tem že čas, ko razmišljamo o šolskih potrebščinah za novo šolsko leto.

Vsi učenci OŠ Raka so uporabniki učbeniškega sklada. **Izposoja učbenikov je zanje brezplačna.** Izposojevalnino zanje krije Ministrstvo za izobraževanje, znanost in šport. Naročilnica iz tega razloga ni priložena.

Če ob koncu leta vrnejo poškodovane učbenike ali jih sploh ne vrnejo, plačajo zanje odškodnino v skladu z 10. členom Pravilnika o upravljanju učbeniških skladov (Uradni list RS št. 27/17) .

V kolikor ne želite, da vaš otrok uporablja učbenike iz učbeniškega sklada, prosimo, da izpolnite **Izjavo o odpovedi učbenikov iz učbeniškega sklada** in podpisano vrnete v šolo. Izjavo najdete na spletni strani šole.

Ministrstvo za izobraževanje, znanost in šport krije tudi stroške nakupa delovnih zvezkov za bodoče učence 1., 2. in 3. razreda. Delovne zvezke bodo učenci prejeli v šoli prvi teden pouka.

Seznam obveznih učbenikov in delovnih zvezkov ter ostalih priporočenih šolskih potrebščin, ki je priložen temu obvestilu, bo objavljen tudi na spletni strani šole ([www.os-raka.si](http://www.os-raka.si)). Prav tako so s seznamom seznanjene založbe DZS, Mladinska knjiga ter Kopija Nova, zato lahko nakupe opravite tudi preko spletnih trgovin.

Skrbnica učbeniškega sklada: Ravnateljica:

Silvija Permoser, prof. Nina Pirc, prof.